૪. વાગાતોર બીચ વાગાતોર બીચ એ માપુસા રોડની પાસે ઉત્તર ગોવામાં આવેલ છે જે પણજીથી ફક્ત ૨૨ કિલોમીટર દુર છે. આ બીચ એ ગોવાના બાકી બીચ કરતા થોડી ઓછી ભીડવાળી અને અલગ જગ્યા છે. અહિયાં સફેદ રેતી, લાવાથી બનેલી કાળી નાની નાની ચટ્ટાનો, ખજૂરના એક જ લાઈનમાં આવેલ ઝાડ આ બધી ત્યાની સુંદરતા છે. અહિયાં ૫૦૦ વર્ષ જુનો પોર્ટુગીઝ કિલ્લો પણ છે. વાગાતોરનો આ દરિયા કિનારો એ બીગ વાગાતોર અને લીટલ વાગાતોર ના નામથી ઓળખાય છે. ચપોરા કિલ્લાની ઉંચાઈથી આ કિનારો એ બહુ સુંદર દેખાય છે.